b'\n_START_ARTICLE_\nPovedkovo dolo\xc4\x8dilo\n_START_PARAGRAPH_\nPovedkovo dolo\xc4\x8dilo je del povedka ob pomo\xc5\xbenem glagolu (vezi). _NEWLINE_V vlogi povedkovega dolo\xc4\x8dila je navadno samostalni\xc5\xa1ka ali pridevni\xc5\xa1ka beseda v imenovalniku ali pa glagol v nedolo\xc4\x8dniku._NEWLINE_Po pomenu se povedkova dolo\xc4\x8dila delijo na opisujo\xc4\x8da in na identificirajo\xc4\x8da. Opisujo\xc4\x8de povedkovo dolo\xc4\x8dilo nanosnika osebka opisuje, npr. v stavku Bre\xc5\xbeice so lepo mesto, kjer povedkovo dolo\xc4\x8dilo lepo mesto opi\xc5\xa1e kraj Bre\xc5\xbeice. Identificirajo\xc4\x8de povedkovo dolo\xc4\x8dilo pa osebku priredi vrednost, ki je izra\xc5\xbeena v povedkovem dolo\xc4\x8dilu. Npr. v stavku to lepo mesto so Bre\xc5\xbeice je osebku kot spremenljivki to lepo mesto prirejena vrednost Bre\xc5\xbeice.'